### Beslutning

Tommy Østergaard, Daniel Kjær, Olga Schultz, Otto Lund, Benny Friis og Adam Svendsen kunne tiltræde indstillingen i overensstemmelse med Magistratens anbefaling.

 Nikolai Bertelsen tog forbehold med henblik på en nærmere drøftelse i byrådsgruppen.

Forslag om fortsat forsøgsdrift af Reuse til og med første halvår 2018.

### Resumé

Byrådet besluttede i maj 2014 at etablere Reuse som et forsøgsprojekt med en gentænkt, midlertidig og eksperimenterende genbrugsstation på godsbanen med fokus på direkte genbrug og innovation. Reuse er optaget i Affaldsplan 2015-2018 med henblik på affaldsminimering.

 Projektet og driften af pladsen blev forsinket. Derfor vurderes evalueringsgrundlaget at være utilstrækkeligt, i kombination med at identificerede potentialer for pladsen, der hver dag besøges af 200-300 personer, er uafdækket.   Indtil nu er følgende mål nået:

* Der recirkuleres minimum 50 % af storskrald, som er modtaget på [adresse]. 15-20 ton affald recirkuleres pr måned i alt.
* Pladsen er platform for kommunikation om [adresse] løsninger, herunder storskraldsordningen, og Reuse bidrager indirekte til at mindske mængden af uautoriseret henstillet storskrald og understøtte en bæredygtig affaldskultur.
* Pladsen rummer aktiviteter, som drives af frivillige.

Erfaringer fra driften er løbende samlet op med henblik på effektivisering og afprøvning af nye elementer for at øge genanvendelse, recirkulering af materialer og effektiv udnyttelse af storskraldet. Der er påvist områder med potentialer, som endnu ikke er afprøvet i tilstrækkeligt omfang, og som giver nye effektmål at forfølge.

### Indstilling

At 1)    Forsøgsperioden for Reuse forlænges til og med første halvår 2018 med finansiering fra Udviklings- og Forbedringspuljen og evalueres fra ultimo 2017.

### Sagens forløb

12-10-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 24-10-2016 Magistraten
Fremsendes til [adresse] med bemærkning, at Magistraten i mødet den 24. oktober 2016 anbefaler, at byrådet tiltræder Magistratsafdelingen for Teknik og Miljøs indstilling af den 8. september 2016.

 Der udarbejdes notat vedrørende tidspunkt for igangsættelse.

 Rådmand Casper Karlsen og Einer Jørgensen tog forbehold.

 Borgmester Elias Thygesen og Mads Lund deltog ikke i sagens behandling.
 09-11-2016 [adresse]
Fremsendes til Teknisk Udvalg til behandling i henhold til beslutning i byrådets møde den 9. november 2016.
 14-11-2016 Teknisk Udvalg
Tommy Østergaard, Daniel Kjær, Olga Schultz, Otto Lund, Benny Friis og Adam Svendsen kunne tiltræde indstillingen i overensstemmelse med Magistratens anbefaling.

 Nikolai Bertelsen tog forbehold med henblik på en nærmere drøftelse i byrådsgruppen.